	Retningslinjer alkohol/rusmidler Tromsø håndballklubb


Vi forholder oss til retningslinjer for alkohol som er laget av Norges Idrettsforbund. Alle ansatte, tillitsvalgte, medlemmer og representanter for klubben skal følge klubbens retningslinjer for alkohol. https://www.idrettsforbundet.no/tema/retningslinjer/

· Ingen ansatt, tillitsvalgt, nettverk, representant eller engasjert leder eller trener skal komme påvirket til trening, konkurranse og seminar. 
· Trenere, ledere og utøvere skal fremstå som gode forbilder og skal ikke drikke alkohol eller bruke annen form for rusmidler i samvær med barn og unge.
· Tribunekulturen skal være trygg, familievennlig og alkoholfri. På tribunene skal det derfor ikke nytes alkohol i tilknytning til konkurranseaktiviteter.
· Samtlige ledere og spillere som deltar på reise skal ikke nyte noen form for alkohol på reiser i regi av Tromsø håndballklubb. Dette gjelder fra reisen start og under oppholdet til reisen er slutt.
· Brudd på retningslinjene bør løses gjennom dialog framfor sanksjonering. Alvorlige eller gjentatte brudd kan få konsekvenser i samsvar med forseelsen som er gjort.
· Trenere og ledere i Tromsø håndballklubb skal kjenne til retningslinjene om bruk av rusmidler. De skal gjøres kjent gjennom møter med trenere. Retningslinjene er et viktig verktøy for at alle skal vite hva som ikke er greit og hva det kan varsles om. Retningslinjene inngår som vedlegg til organisasjonsplan for Tromsø håndballklubb.


Klubben og medlemmene i klubben skal ha tydelige holdninger til alkohol. Klubben er klare på at barn og unge under 18 år som deltar i organisert aktivitet i regi klubben skal møte et trygt idrettsmiljø der det ikke skjer misbruk av alkohol. 

Barn og unge skal ta med seg gode holdninger og sunne verdier fra miljøet de møter i klubben. At folk overleverer ansvaret for barna sine til idretten, er en tillitserklæring som må behandles med respekt. Ansvarspersoner i klubben er forbilder og rollemodeller som påvirker barn og unges veivalg, også når det gjelder alkohol. Dette stiller krav til klubbens medlemmer, involverte og engasjerte, for vi er alle med på å skape den kulturen vi ønsker hos oss.

Vedlegg til organisasjonsplan

